แบงก์โน้ตส์
กลายเป็นหนังยาวที่เข้าสู่กระบวนการฟ้องร้องกันในชั้นศาล
26 มิ.ย. 2555

ปลงถูกฟ้อง
กลายเป็นหนังยาวที่เข้าสู่กระบวนการฟ้องร้องกันในชั้นศาล




เมื่อกรรมการบริษัท การบินไทย มีมติปลด ปิยสวัสดิ์ อัมระนันทน์ ดีดีการบินไทยให้พ้นจากตำแหน่ง จนทำให้ปิยสวัสดิ์ฟ้องร้องถูกเลิกจ้างไม่เป็นธรรม 
หนึ่งในหัวหมู่ที่โดนร่างแหไปด้วย คือ อารีพงศ์ ภู่ชอุ่ม ปลัดกระทรวงการคลัง ในฐานะประธานคณะกรรมการสรรหา กรรมการผู้อำนวยการใหญ่ (ดีดี) บริษัท การบินไทย 
ปลัดตุ้ม บอกว่า การถูกฟ้องถือเป็นเรื่องธรรมดา และปิยสวัสดิ์สามารถใช้สิทธิตามกฎหมายแรงงาน
แต่ต้องไม่ลืมว่า การบอกเลิกจ้างเป็นอำนาจที่คณะกรรมการการบินไทยสามารถดำเนินการตามสัญญาจ้าง แม้ว่าอายุการทำงานของปิยสวัสดิ์จะครบกำหนด คือ วันที่ 11 ก.ค. 2556 โดยในการบอกเลิกจ้างมีการจ่ายชดเชยให้ปิยสวัสดิ์ตามสัญญาจ้าง คือ 7 เดือน ประกอบด้วยเงินเดือนล่วงหน้า 1 เดือน บวกเงินเดือนอีก 6 เดือน เรียกว่า บอกเลิกการจ้างและจ่ายชดเชยให้แล้ว
ตอนนี้ปลัดตุ้มเดินหน้าสรรหามือดีมาทำงานเต็มที่